ניוזוויק

ניוזוויק (באנגלית: Newsweek) הוא שבועון חדשות אמריקני. הוא מזוהה עם השמאל הפוליטי, ונחשב לליברלי בדעותיו. השבועון נוסד על ידי תומאס מרטין ב־17 בפברואר 1933, בשם News-Week. בשנת 1937 מלקולם מואר מונה לנשיאו ולעורכו הראשי, והרחיב אותו בצורה משמעותית. בשנת 1985, שינה השבועון את העיצוב שלו עקב התחרות עם המגזין "טיים" שהיה בעל עיצוב מודרני וקליל. הניוזוויק הוסיף כתובות וצילומי צבע, שינה את הגרפיקה שלו וקיצר את אורך הכתבות. בשנת 2000, השיק מהדורה מזרח-תיכונית בערבית. משנת 1961 ועד 2010, המגזין היה בבעלות חברת "וושינגטון פוסט". בשנת 2003 נמכר השבועון ביותר מארבעה מיליון עותקים, מתוכם כשלושה מיליון בארצות הברית לבדה. ב-2010 צנחה התפוצה ל-1.5 מיליון גיליונות, ובאוגוסט אותה שנה, בעקבות הפסדים של למעלה מ-30 מיליוני דולרים, נמכר השבועון לאיל מערכות השמע סידני הרמן, על פי אחד הדיווחים תמורת דולר אחד, בנוסף לנטילת חובותיו. לאחר הרכישה מוזג השבועון עם אתר החדשות הדיילי ביסט והעורכת שלו טינה בראון מונתה עורכת ראשית משותפות. באוקטובר 2012, הודיע "ניוזוויק" כי עם התחזקות המגמה של צריכת חדשות באינטרנט והירידה במקביל בכמות הפרסום בדפוס, בסוף השנה האזרחית יחדל השבועון מלהוציא מהדורות מודפסות, ויפורסם אך ורק במהדורה מקוונת כלל עולמית בשם "ניוזוויק גלובל". עם זאת, משקיפים טענו כי הסיבה להפסקת מהדורת הדפוס נבעה מהקושי של המגזין לעניין את קוראיו. המהדורה המודפסת האחרונה של השבועון יצאה לאור ב-23 בדצמבר 2012. ב-2014 ניוזוויק נרכש על ידי חברת המדיה הדיגיטלית IBT, המחזיקה בנוסף לו עוד עשרים אתרי תוכן. IBT החליטה לחזור ולהדפיס את ניוזוויק ולהפיץ אותו בדוכני העיתונים ברחבי ארצות הברית במרץ 2014. בפברואר 2016, ביטל את חומת התשלום באתר. בפברואר 2018, העורך הראשי, ראש מערכת החדשות וכתבת בעיתון פוטרו, לאחר שפרסמו כתבות על מצבה הפיננסי של החברה-האם והתייחסו לחקירות המתנהלות נגדה. בתקופה שבה הופיע השבועון בדפוס הוא יצא לאור במגוון שפות: אנגלית (מהדורה אמריקנית), אנגלית (מהדורה בינלאומית), יפנית, קוריאנית, פולנית, רוסית, ספרדית וערבית. מאז 1998 ניוזוויק מפרסם רשימה לאומית של בתי ספר תחת הכותרת "בתי הספר התיכוניים הטובים בארצות הברית" (The Complete List of the 1,200 Top U.S. High Schools) סניפי המערכת: מערכת ראשית: ניו יורק, ארצות הברית סניפים בארצות הברית: לוס אנג'לס, שיקגו, דאלאס, מיאמי, וושינגטון, דטרויט, בוסטון וסן פרנסיסקו סניפים מחוץ לארצות הברית: בייג'ינג, קייפטאון, ירושלים, לונדון, מקסיקו סיטי, מוסקבה, פריז וטוקיו מדיה וקבצים בנושא ניוזוויק בוויקישיתוף אתר האינטרנט הרשמי של ניוזוויק ניוזוויק, ברשת החברתית פייסבוק ניוזוויק, ברשת החברתית אקס (טוויטר) ניוזוויק, ברשת החברתית אינסטגרם ניוזוויק, סרטונים בערוץ היוטיוב ניוזוויק, באתר אנציקלופדיה בריטניקה (באנגלית) סרטונים בערוץ של NewsweekVideo, באתר יוטיוב עודד ירון, "ניוזוויק" על מאמר נגד האינטרנט מ–1995: "הטור המוטעה ביותר שפירסמנו", באתר הארץ, 2 במרץ 2015 לזלי קאופמן וכריסטין הוני, ניו יורק טיימס, למה טינה בראון לא הצליחה להציל את "ניוזוויק"?, באתר הארץ, 17 באוגוסט 2013 עודד ירון, ניוזוויק מציג: 100 האנשים החשובים ברשת, באתר הארץ, 26 ביוני 2012 סוכנויות הידיעות, שלוש הצעות לרכישת "ניוזוויק"; סבן מחוץ למירוץ, באתר הארץ, 3 ביוני 2010 אבי כצמן, טיים נגד ניוזוויק, כותרת ראשית, 25 במאי 1983 סקירת הטיה פוליטית, באתר AllSides נחום ברנע, הטיימיזמיה של 'ניוזוויק', כותרת ראשית, 27 בנובמבר 1985 רן דגוני, ‏ניוזוויק משיק מהדורה מזרח-תיכונית בערבית, באתר גלובס, 6 ביוני 2000 סוכנויות הידיעות, יצרן מערכות סטריאו בן 92 רכש את השבועון "ניוזוויק", באתר הארץ, 3 באוגוסט 2010 לזלי קאופמן וכריסטין הוני, ניו יורק טיימס, למה טינה בראון לא הצליחה להציל את "ניוזוויק"?, באתר הארץ, 17 באוגוסט 2013 שירות גלובס, ‏השבועון האמריקני "ניוזוויק" יפסיק את המהדורה המודפסת, באתר גלובס, 18 באוקטובר 2012 יזהר שי, ‏ניוזוויק חוזר למדפים, באתר גלובס, 15 במרץ 2014 המרדף אחר הקוראים: "ניוזוויק" ביטל את חומת התשלום באתר, באתר גלובס, 11 בפברואר 2016 שירות גלובס, ‏פיטורים דרמטיים במערכת העיתון הוותיק "ניוזוויק", באתר גלובס, 6 בפברואר 2018